116. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ  ΚΑΙ  ΟΙΚΟΝΟΜΙΚΩΝ Αριθ. 1015017/422/0001 της 20/20  Φεβρ. 1990 (ΦΕΚ Β΄ 108) Συγκρότηση Διοικητικού Τομέα Φορολογίας και Δημοσίας Περιουσίας στο Υπουργείο Οικονομικών και σύσταση θέσης Ειδικού Γραμματέα. Έχοντας υπόψη: 1.Τις διατάξεις του άρθρ. 8 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α/1985). 2.Τα Προεδρικά Δ/τα 284/1988 «Οργανισμός του Υπ. Οικονομικών (ΦΕΚ 128 και 165/Α/1988) και 551/1988 «Οργανισμός Νομαρχιών (Οργάνωση Οικονομικών Υπηρεσιών)» (ΦΕΚ 259/Α/1988). 3.Τις διατάξεις του άρθρ. 11 του Νόμ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (ΦΕΚ 37/Α/1986). 4.Την επιτακτική ανάγκη εναρμόνισης και συντονισμού της λειτουργίας των Διευθύνσεων Φορολογίας και Δημόσιας Περιουσίας του Υπουργείου Οικονομικών, αποφασίζουμε: Σελ. 58,452(α) Τεύχος 1250-Σελ. 76 1.Τη συγκρότηση στο Υπουργείο Οικονομικών Διοικητικού Τομέα, ο οποίος περιλαμβάνει τις κατωτέρω Διευθύνσεις Φορολογίας και Δημοσίας Περιουσίας, που αναφέρονται στα άρθρ. 11-18 του Π.Δ. 284/88 (ΦΕΚ 128/τ.Α΄/1988). α)Δ9 Διεύθυνση Ελέγχων. β)Δ10 Διεύθυνση Δημόσιας Περιουσίας. γ)Δ11 Διεύθυνση Εθνικών Κληροδοτημάτων. δ)Δ12 Διεύθυνση Φορολογίας Εισοδήματος. ε)Δ13 Διεύθυνση Φορολογίας Κεφαλαίου. στ)Δ14 Διεύθυνση Φόρου Προστιθέμενης αξίας (Φ.Π.Α.) και Ειδικών φορολογιών. ζ)Δ15 Διεύθυνση Βιβλίων και Στοιχείων. η)Δ16 Διεύθυνση Είσπραξης Δημοσίων Εσόδων. 2.Τη σύσταση στο Υπουργείο Οικονομικών (1) θέσης Ειδικού Γραμματέα, με βαθμό Β’ της κατηγορίας Ειδικών Θέσεων, για την εναρμόνιση και τον αποτελεσματικό έλεγχο της λειτουργίας του Διοικητικού Τομέα. 3.Η απόφαση αυτή να δημοσιευθεί στην Εφημερίδα της Κυβερνήσεως. 24.Α.α.116 Οργανισμός Υπουργείου Οικονομικών 